Diari Oficial de la Generalitat Valenciana


Sumari del DOGV 4515, del 05-06-2003 (2003/6453)

Informació pública de la convocatòria de l'Assemblea General ordinària.
-----------------------------------------------------------------------

### Dades del document

Número de DOGV
:   4515

Data del DOGV
:   05-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/6453


Organisme emissor
:   Caixa Rural de Turís, COOP Crèd. V.

Tipus de document
:   Anunci

Informació pública de la convocatòria de l'Assemblea General ordinària. [2003/F6453]
  
El Consell Rector d'esta caixa rural, d'acord amb allò disposat en l'article 31 dels seus estatuts socials, ha pres l'acord de convocar l'Assemblea General ordinària, que tindrà lloc el proper dia 25 de juny de 2003, a les 22.00 hores en primera convocatòria i a les 22.30 hores en segona convocatòria, als locals del Teatre Ideal de Turís, situat al carrer de Ramón y Cajal, 16. L'assemblea es desenvoluparà segons el següent:
  
Orde del dia de la Junta General ordinària
  
1. Propostes del Consell Rector. Examen i aprovació, si fa al cas, de:
  
1.1. L'informe de gestió, els comptes anuals (balanç, compte de pèrdues i guanys, memòria), l'informe d'auditoria, així com l'aplicació del resultat, referir tot això a l'exercici 2002.
  
1.2. Fons de reserva de formació i promoció cooperativa:
  
1.2.1. Gestió i liquidació del pressupost de l'exercici 2002.
  
1.2.2. Proposició d'aplicació del pressupost per a 2003.
  
2. Renovació reglamentària de membres del Consell Rector.
  
2.1. Lectura de llistes de candidatures presentades.
  
2.2. Votació.
  
2.3. Proclamació de resultats.
  
3. Ratificació del nomenament d'auditor per a l'exercici social 2001, de la mercantil CS&C Accountants, SL, efectuada en junta de data 29 de juny de 2000.
  
4. Ratificar, per via de reelecció, la designació d'auditor extern per a l'exercici social 2002 de la mercantil CS&C Accountants, SL, efectuada en data 29 de juny de 2000.
  
5. Reelecció d'auditor de comptes per a l'exercici social 2003, a la mercantil CS&C Accountants, SL.
  
6. Autorització expressa al president de l'entitat, Miguel Higón Lozano, per a procedir a elevar a instrument públic els acords de l'Assemblea General que exigisquen esta formalitat o s'hagen d'inscriure en els registres públics o organismes oficials corresponents, així com executar tals acords, i facultar-lo per a la interpretació, aplicació i desenvolupament que necessiten, fins i tot l'esmena d'estos, així com per al compliment de tots els requisits que puguen resultar legalment exigibles per a la seua eficàcia.
  
7. Designació de dos socis per a l'aprovació i firma de l'acta d'esta assemblea.
  
8. Precs, preguntes i suggeriments.
  
Nota 1. D'acord amb les normes legals i estatuàries, es fa constar als socis que podran obtindre al domicili social, situat a la plaça de la Constitució, número 2, de Turís, a partir de la present convocatòria de forma immediata i gratuïta còpia dels documents que se sotmeten a l'aprovació de l'Assemblea General. Així mateix, els socis podran sol·licitar per escrit l'enviament gratuït d'esta documentació.
  
Nota 2. Segons s'estableix en l'article 36 dels estatuts socials, la delegació del vot s'ha de fer per escrit, i presentar-la a les oficines de l'entitat abans del dia de la celebració de l'assemblea i després de la data de publicació de la convocatòria. La delegació ha de ser sempre nominativa i revocable, i cap soci podrà rebre vots que sumats als que corresponen, superen els límits establits en la legislació vigent, fins a un màxim de dos representats per cada assistent directe. Per a prendre part en l'assemblea, serà necessari presentar a l'entrada, als locals on té lloc, la targeta d'assistència, que acredita la qualitat de soci de la persona que s'hi diu.
  
Nota 3. D'acord amb l'article 45 dels estatuts socials, podran proposar llistes de candidats tant el Consell Rector com el triple del quocient resultant de dividir la xifra del capital social expressada en milions de pessetes, segons l'últim balanç auditat, pel nombre total de consellers titulars. Queda obert el termini per a la presentació de candidatures, que finalitzarà a les 14.00 hores del proper dia 20 de juny, les quals hauran de ser presentades correctament formalitzades a les oficines de la caixa rural en el termini assenyalat. Els impresos corresponents per a proposar els candidats al Consell Rector es troben a disposició de tots els socis, a les oficines d'esta caixa rural, situada a la plaça de la Constitució, 2.
  
Turís, 30 de maig de 2003.- El president: Miguel Higón Lozano.